b'\n_START_ARTICLE_\nTermes romanes de Sant Boi\n_START_SECTION_\nRestauraci\xc3\xb3 de les Termes Romanes\n_START_PARAGRAPH_\nL\xe2\x80\x9911 de setembre de 1998 s\xe2\x80\x99inauguren les obres de restauraci\xc3\xb3 de les Termes de Sant Boi de Llobregat, un dels equipaments m\xc3\xa9s emblem\xc3\xa0tics del Museu Municipal. _NEWLINE_Poc despr\xc3\xa9s del seu descobriment, el 1953, es duen a terme diverses intervencions per part de la Diputaci\xc3\xb3 de Barcelona, ja que havien sigut demanades per l\xe2\x80\x99Ajuntament. \xc3\x89s aleshores quan es fan les primeres consolidacions i restauracions a l\xe2\x80\x99edifici, dutes a terme entre el 1956 i el 1975 pel Servei de Catalogaci\xc3\xb3 i Conservaci\xc3\xb3 de Monuments._NEWLINE_Hi ha una segona fase de treballs, iniciada el 1989, els quals van desvetllar la data de fundaci\xc3\xb3 del monument, cap al 200 dC, que la podem relacionar amb conjunts termals coetanis dels Balcans i del curs baix del Danubi, cosa que va demostrar, una vegada m\xc3\xa9s, l\xe2\x80\x99extraordin\xc3\xa0ria flu\xc3\xafdesa de la circulaci\xc3\xb3 d\xe2\x80\x99homes i d\xe2\x80\x99idees a trav\xc3\xa9s de l\xe2\x80\x99Imperi Rom\xc3\xa0.'